El termini per presentar sol·licituds és del 8 al 22 de novembre de 2017, ambdós inclosos.
En el moment de la presentació de la sol·licitud no cal aportar el projecte d'activitat o d'actuació previst en la base general 7.1.a) ni el pressupost complet i detallat del projecte que preveu la base general 7.1.b).
La persona sol·licitant ha de presentar, juntament amb la sol·licitud de subvenció, la documentació següent:
- El formulari d'autoavaluació, degudament emplenat, relacionat amb el distintiu «Llibreria de referència de Catalunya», accessible a través del portal http://cultura.gencat.cat/ca/departament/estructura_i_adreces/organismes
- La petició d'avaluació adreçada a l'entitat de certificació, accessible a través del portal http://cultura.gencat.cat/ca/departament/estructura_i_adreces/organismes/icec/ambits_d_actuacio
/llibre/llibreria_referencia /, degudament emplenada.
En el cas d'haver formalitzat aquesta petició amb anterioritat davant l'entitat de certificació, cal aportar-ne una còpia.
Per poder optar a les subvencions s'han de complir, a banda dels criteris que estableix la base general 3, els requisits següents:
a) Les activitats objecte de subvenció s'han de dur a terme l'any de concessió de la subvenció.
b) La persona sol·licitant ha de disposar, com a mínim, d'un establiment obert al públic destinat a la venda al detall de llibres.
La llibreria objecte de la sol·licitud ha d'estar ubicada a Catalunya.
c) La persona sol·licitant ha d'emplenar el formulari d'autoavaluació recollit al portal http://cultura.gencat.cat/ca/departament/estructura_i_adreces/organismes/icec/ambits_d_actuacio/llibre/llibreria_referencia / i obtenir la puntuació mínima requerida pel que fa als requisits optatius que consten en el referencial específic per a les llibreries per a l'obtenció del distintiu «Llibreria de referència de Catalunya».
d) La facturació per la venda de llibres ha de suposar el 60% o més de la facturació de l'any anterior al de concessió de la subvenció de la llibreria per a la qual se sol·licita l'ajut.
e) La llibreria per a la qual se sol·licita la subvenció ha de tenir menys de vint treballadors i no ha de tenir la consideració de gran establiment comercial segons la normativa aplicable.
Les subvencions que es concedeixen d'acord amb aquestes bases són incompatibles amb altres subvencions, ajuts, ingressos o recursos de l'Institut Català de les Empreses Culturals i de l'Oficina de Suport a la Iniciativa Cultural, així com d'altres entitats públiques o privades, per al mateix objecte.
Als efectes d'aquestes bases, s'entén per llibreria l'establiment obert al públic que es dedica principalment a la venda al detall de llibres.
L'Institut Català de les Empreses Culturals ha d'abonar el cost del procés d'avaluació i de certificació directament a l'entitat de certificació prestadora d'aquest servei.
Les subvencions que es concedeixen d'acord amb aquestes bases tenen la consideració d'ajuts de minimis, regulats pel Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L352, de 24.12.2013).
Són subvencionables únicament les despeses derivades de la contractació del servei d'avaluació i de certificació del distintiu de qualitat «Llibreria de referència de Catalunya», que ha de dur a terme l'entitat de certificació contractada per l'Institut Català de les Empreses Culturals.
L'import de la subvenció abasta la totalitat de les despeses relatives al servei d'avaluació i de certificació del distintiu de qualitat «Llibreria de referència de Catalunya».
En qualsevol cas, l'import de la subvenció, acumulat amb altres ajuts de minimis de qualsevol administració pública atorgats durant l'exercici fiscal corrent i els dos anteriors per a l'activitat subvencionada o per a altres diferents, no pot superar els 200.000,00 euros.
No s'ha d'acordar la proposta de resolució provisional de concessió de les subvencions que preveu la base
L'òrgan instructor elabora la proposta de resolució definitiva de concessió de subvencions de cadascuna de
les sol·licituds a mesura que es reben, per ordre estricte de presentació de les sol·licituds, depenent del
compliment dels requisits de participació i d'acord amb la disponibilitat pressupostària.
El termini màxim per dictar i notificar la resolució és de cinc mesos des de la sol·licitud.
La despesa es justifica amb els expedients de contractació que dugui a terme l'Institut Català de les Empreses
Culturals per a la prestació del servei d'avaluació i de certificació del distintiu de qualitat «Llibreria de
Les entitats beneficiàries no han de presentar un compte justificatiu.